Tartalom

# Detektív

Ez a parancs aktiválja a munkafüzet-detektívet. A Detektív segítségével felderítheti az aktuális képlet függőségeit a munkafüzet cellái között.

Ennek a parancsnak az eléréséhez...

Válassza az Eszközök - Detektív menüpontot.

Ha már meghatározott egy felderítést, rámutathat az egérkurzorral a felderítésre. Ekkor az egérkurzor megváltoztatja az alakját. Ezzel a kurzorral a felderítésre duplán kattintva a felderítés végén található hivatkozott cellát jelölheti ki.

## Előzmények felderítése

Ez a parancs a képletet tartalmazó aktuális cella és a képletben használt cellák közti kapcsolatot mutatja meg.

## Előzmények eltávolítása

Törli azon felderítésnyilak egy szintjét, amelyeket az Előzmények felderítése parancs hozott létre.

## Függőségek felderítése

Felderítésnyilakat rajzol az aktív cellához azokból a képletekből, amelyek az aktív cella értékén alapulnak.

## Függőségek eltávolítása

Törli a felderítési nyilak egy szintjét, amelyeket a Függőségek felderítése paranccsal hozott létre.

## Minden felderítés eltávolítása

Eltávolítja az összes felderítést a munkafüzetből.

## Hiba felderítése

Felderítő nyilakat rajzol minden megelőző cellába, amelyek hibát eredményeztek a kijelölt cellában.

## Érvénytelen adatok megjelölése

A munkalap minden, érvényességi szabályokon kívül eső értékű celláját bejelöli.

## Felderítések frissítése

Minden felderítést újrarajzol a munkalapon. A felderítés újrarajzolása közben a módosított képleteket is figyelembe veszi.

## Automatikus frissítés

Képlet módosításakor automatikusan frissíti a munkalapban a felderítéseket.

## Kitöltési mód

Bekapcsolja a detektív kitöltési módját. Az egérmutató speciális jellé válik, és bármelyik cellára kattintva felderítheti annak előzményeit. Ha ki kíván lépni ebből módból, nyomja meg az Escape billentyűt, vagy kattintson a helyi menü Kilépés a kitöltő módból parancsára.